Motho ofe kapa ofe a ka fihlela tlaleho ya sewa sa mafu a diphoofolo mona Afrika Borwa weposaeteng ya Lefapha la Temo.
Kgwedi le kgwedi, dingaka tsa diphoofolo tsa mmuso Afrika Borwa ka bophara di romela ditlaleho tsa mafu a diphoofolo ho balodi ba bona ba Diprovinse ba Ditshebeletso tsa Bongaka ba Diphoofolo. Ditlaleho tsena e be di a lekolwa mme di romelwe Bolaoding ba naha ba Bophelo bo Botle ba Diphoofolo mane Pretoria, moo di kengwang databeising. Kgwedi le kgwedi ditlaleho tsa mafu a diphoofolo di a bokellwa ka ho sebedisa tlhahisoleseding ena. Ditlaleho tsena di romelwa bao ba nang le kgahleho mmoho le mekgatlo e naheng ka bophara ekasitana le dinaheng tsa matjhaba.
Tlhahisoleseding ena e ka fumanwa weposaeteng ya Lefapha la Temo. Etsa kopo ho Motsamaisi e Moholo: Bophelo bo Botle ba Diphoofolo ha o batla ho kenyelletswa lenaneng la kabo.
Tlhahisoleseding e fumaneha ka potlako weposaeteng.
Tshebeletso ena ke mahala.
Ha ho na foromo e lokelwang ho tlatswa.